**** **ΣΧΕΔΙΟ ΕΠΙΣΤΡΕΠΤΕΟ**

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή …./…./2015

ΝΟΜΟΣ ΑΤΤΙΚΗΣ

ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ. …….

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΕΣΟΔΩΝ

Πληροφορίες : Απ. Σκουλουδάκης

Τηλ. : 2132004547

**Προς : Την Οικονομική Επιτροπή του Δήμου**

**ΘΕΜΑ : ΑΝΑΠΡΟΣΑΡΜΟΓΗ Η ΜΗ ΤΕΛΩΝ ΚΑΘΑΡΙΟΤΗΤΑΣ ΚΑΙ ΗΛΕΚΤΡΟΦΩΤΙΣΜΟΥ ΓΙΑ ΤΟ ΕΤΟΣ 2016**

Με τις διατάξεις των άρθρων 21 και 22 του κωδικοποιητικού ΒΔ της 24/9-20/10/1958 «Περί των προσόδων των δήμων και κοινοτήτων», επιβλήθηκαν υπέρ των δήμων τέλη καθαριότητας και φωτισμού, για τις παρεχόμενες από τους ΟΤΑ υπηρεσίες καθαριότητας των κοινόχρηστων χώρων, περισυλλογής και αποκομιδής των απορριμμάτων καθώς και για την αντιμετώπιση των δαπανών ηλεκτροφωτισμού των κοινόχρηστων χώρων.

Οι ρυθμίσεις των άρθρων 21 και 22 του ΒΔ 24/9-20/10/1958 μεταβλήθηκαν ή συμπληρώθηκαν αργότερα με τους νόμους 25/1975, 429/76, 1080/80 (άρθρα 4,5, 17 και 20), 1828/89 (άρθρο 25 παρ. 12), 2130/93 (άρθρα 16 παρ. 6 και 27 παρ. 4), 2307/95 (άρθρο 7 παρ. 3 και 4), 2503/97 (άρθρο 9 παρ. 14), 2539/97 (άρθρο 25 παρ. 3) και 3345/2005 (άρθρο 5).

Οι διατάξεις αυτές, μαζί με τις περί απαλλαγών από τα ανταποδοτικά τέλη διατάξεις των άρθρων 60 του Ν 1416/84 και 7 παρ. 26 του Ν 2307/95, αποτελούν το θεσμικό πλαίσιο που ισχύει σήμερα για το τέλος καθαριότητας και φωτισμού.

Όπως προκύπτει σαφώς από το νόμο και όπως παγίως δέχεται η νομολογία (ΣτΕ 2185/2012 νομική βάση πληροφοριών ΝΟΜΟΤΕΛΕΙΑ, ΣτΕ Ολ 60/2010 ΟΠΔΔ 2010 σελ. 298, ΣτΕ 3625/2006 ΔιΔικ 2008 σελ. 732, ΣτΕ 981/1992 ΔιΔικ 1993 σελ. 1082, ΣτΕ 4224/1988 ΕΔΚΑ 31 σελ. 88, ΣτΕ 2623-24 και 3850/1985 ΝοΒ 1988 σελ. 197 κ.ά.), το τέλος καθαριότητας έχει ανταποδοτικό χαρακτήρα, δεδομένου ότι στους υπόχρεους για την καταβολή του ο δήμος προσφέρει ειδική και συγκεκριμένη αντιπαροχή: την υπηρεσία καθαριότητας και αποκομιδής των απορριμμάτων (Θεοχαρόπουλου Λ., Φορολογικόν Δίκαιον, 1981, σελ. 14 επ., Καψιμάλη Γ., Ανταποδοτικές Υπηρεσίες των Δήμων και Κοινοτήτων, ΕΤΑ 1987, σελ. 301).

**Το ύφος του τέλους καθαριότητας και φωτισμού πρέπει να είναι ανάλογο του κόστους παροχής της αντίστοιχης υπηρεσίας (ΣτΕ 981/92, 2063/86) και να προσδιορίζεται αντικειμενικά μ,ε κριτήριο το βαθμό χρήσεως της υπηρεσίας από κάθε κατηγορία υπόχρεων (ΣτΕ 947/86 ΝοΒ 1989 σελ. 161).**

Παρά τον ανταποδοτικό του χαρακτήρα, το τέλος καθαριότητας και φωτισμού καταβάλλεται υποχρεωτικά από όλους τους κατοίκους του δήμου και όχι μόνον από όσους επιθυμούν να κάνουν ή κάνουν πράγματι χρήση της σχετικής υπηρεσίας (ΣτΕ 1620/2012 ΕΔΔΔΔ 2012 σελ. 756, Θεοχαρόπουλου Λ., Φορολογικόν Δίκαιον, 1981, σελ. 26). Συγκεκριμένα, έχει γίνει δεκτό, ότι η καταβολή του τέλους δεν εξαρτάται από τη χρησιμοποίηση ή μη της παρεχόμενης υπηρεσίας, ούτε από την πλημμελή εξυπηρέτηση ή την εξ ολοκλήρου έλλειψη εξυπηρέτησης ενός ή περισσότερων ακινήτων της περιοχής ή από την πλημμελή λειτουργία των υπηρεσιών καθαριότητας και φωτισμού (ΣτΕ 947/86 ΝοΒ 1989 σελ. 161, ΣτΕ 2623-2624/1985 ΝοΒ 1988 σελ. 197, ΤρΔΠρΠειρ 4047/91 ΔιΔικ 1992 σελ. 458).

*Σύμφωνα με την παρ. 2 του άρθρου 1 του Ν 25/75, η απόφαση του συμβουλίου για τον καθορισμό του τέλους λαμβάνεται το μήνα Οκτώβριο, κοινοποιείται στη ΔΕΗ ή στον εκάστοτε προμηθευτή ηλεκτρικής ενέργειας μέχρι την 30η Νοεμβρίου και αρχίζει να εφαρμόζεται από 1ης Ιανουαρίου του επόμενου έτους. Οι προθεσμίες αυτές είναι ενδεικτικές και η τυχόν υπέρβαση τους για εύλογο χρονικό διάστημα, δεν προκαλεί ακυρότητα των σχετικών αποφάσεων (ΣτΕ 4771/87 ΕΤΑ 1988 σελ. 64, ΤρΔΠρΠειρ 4047/91 ΔιΔικ 1992 σελ. 458, Εγκ. ΥΠΕΣΔΔΑ 605/3-1-2007, Εγκ. Υπ. Εσωτ. 57349/30-6-1975).* Συνεπώς νόμιμα επιβάλλεται το τέλος από 1ης Ιανουαρίου, ακόμη και αν η απόφαση του συμβουλίου εκδοθεί ή κοινοποιηθεί στη ΔΕΗ ή στον εκάστοτε προμηθευτή ηλεκτρικής ενέργειας μετά την ημερομηνία αυτή. Σύμφωνα εξάλλου με το άρθρο 29 του ΑΝ 344/68, η ισχύς των αποφάσεων για την επιβολή του τέλους καθαριότητας μπορεί να ορισθεί ότι αρχίζει από την 1η Ιανουαρίου του έτους, μέσα στο οποίο λαμβάνονται, υπό τον όρο ότι οι αντίστοιχες υπηρεσίες παρέχονται από την έναρξη του έτους.

Η χρέωση κάθε καταναλωτή από τη ΔΕΗ (ή τον προμηθευτή ηλεκτρικής ενέργειας) με βάση το συντελεστή που καθορίζει κάθε φορά το συμβούλιο, ισχύει για ολόκληρη τη χρονική περίοδο στην οποία αφορά ο ακολουθούμενος από αυτή κύκλος καταμέτρησης, ανεξάρτητα αν ο κύκλος αυτός συμπίπτει ή όχι με το ημερολογιακό έτος (άρθρο 1 παρ. 3 Ν 25/75).

Ανάλογα με τις παρεχόμενες υπηρεσίες καθαριότητας, το δημοτικό συμβούλιο μπορεί να διακρίνει τους υπόχρεους σε επτά (7) -κατ' ανώτατο όριο- κατηγορίες και να καθορίσει για κάθε κατηγορία διαφορετικό συντελεστή. Από τις κατηγορίες αυτές, δύο θα αφορούν στεγασμένους χώρους που χρησιμοποιούνται ως κατοικίες ή για την εγκατάσταση φιλανθρωπικών ή νοσηλευτικών ιδρυμάτων δημοσίου ή ιδιωτικού δικαίου, με εξαίρεση τις ιδιωτικές κλινικές, και πέντε (5) στεγασμένους χώρους άλλης χρήσεως, όπως καταστήματα, βιομηχανίες κ.λ.π. (άρθρο 1 παρ. 4 Ν 25/75, όπως αντικαταστάθηκε από την παρ. 4 του άρθρου 1 του Ν 429/76).

Ο συντελεστής του τέλους πρέπει να προσδιορισθεί σε τέτοιο ύψος, ώστε να καλύπτει υποχρεωτικά τις εν γένει δαπάνες λειτουργίας της υπηρεσίας καθαριότητας και ηλεκτροφωτισμού, δηλαδή τις αποδοχές του προσωπικού, την προμήθεια και συντήρηση των μέσων αποκομιδής των απορριμμάτων και κάθε άλλη δαπάνη που έχει σχέση με την διεξαγωγή, τη λειτουργία και την εν γένει βελτίωση της υπηρεσίας αυτής.

Τα τέλη καθαριότητας και φωτισμού έχουν καθορισθεί με την αριθ. **374/2014 ΑΔΣ** για το έτος 2015 μέχρι και σήμερα, ως εξής :

**1) Για στεγασμένους χώρους:**

Α) Οικίες σε **1,19 €** το τ.μ.

Β) Επιχειρήσεις πάσης φύσεως (μέχρι 60 τμ) σε **2,66 €** το τ.μ.

Γ) Επιχειρήσεις πάσης φύσεως (61-500 τμ) σε **2,94 €** το τ.μ.

Δ) Επιχειρήσεις πάσης φύσεως (501 - 1.000 τμ) σε **3,04 €** το τ.μ.

Ε) Ιδιωτικά σχολεία, ιδιωτικές κλινικές, γηροκομεία σε **5,00 €** το τ.μ.

Ε) Επιχειρήσεις πάσης φύσεως που δραστηριότητά

τους δικαιολογεί συχνότερη διέλευση απορριμ-

ματοφόρων (Πολυκαταστήματα, Super Market,

μεγάλες εκθέσεις, βιοτεχνίες άνω των 1000 τμ

και τράπεζες) **6,95 €** το τ.μ.

**2**) **Για μη στεγασμένους χώρους** :

Α) Μη στεγασμένους χώρους (μέχρι 6.000 τμ) σε **4,70 €** το τ.μ.

# Β) Μη στεγασμένους χώρους (άνω των 6.000 τμ) σε 1,41 € το τ.μ.

Επίσης στην ίδια απόφαση και σύμφωνα με την παρ.3 του άρθρου 202 του Ν 3463/06, μειώθηκαν τα δημοτικά τέλη, κατά 50% στους τρίτεκνους και στα άτομα με αναπηρία για το έτος 2015, ενώ απαλλάχθηκαν πλήρως από την επιβολή τους, όπως η ιδιότητα τους οριοθετείται αντίστοιχα από την κείμενη νομοθεσία,

I. οι άποροι και

II. οι πολύτεκνοι, με την προϋπόθεση ότι το οικογενειακό φορολογητέο εισόδημά τους

δεν υπερβαίνει τις 36.000,00 €.Σε εφαρμογή της ΚΥΑ 26945/31-7-15 (ΦΕΚ Β 1621/31-7-15) των υπουργών Εσωτερικών – οικονομικών περί παροχής οδηγιών για την κατάρτιση του προϋπολογισμού των δήμων, οικονομικού έτους 2016, στην απόφαση επιβολής των τελών υποχρεωτικά αναγράφονται τα σχετικά στοιχεία εσόδων και εξόδων που προκύπτουν από:

* την εκτέλεση του Προϋπολογισμού του έτους 2014
* την εκτέλεση της περιόδου από την αρχή του έτους 2014 και μέχρι το μήνα κατάρτισης του σχεδίου του Προϋπολογισμού του έτους 2015, ήτοι έως 30/6/14.
* την εκτέλεση του Προϋπολογισμού του έτους 2015 για την ίδια, ως άνω περίοδο.

Για τον προσδιορισμό του ύψους των συντελεστών επιβολής των ανταποδοτικών τελών λαμβάνεται υπόψη ότι τα έσοδα πρέπει να:

α) καλύπτουν το σύνολο των δαπανών των αντίστοιχων υπηρεσιών ώστε να μην δημιουργούνται ελλείμματα στις υπηρεσίες αυτές, συνυπολογίζοντας παράλληλα τυχόν διαφορές που προκύπτουν από την ανεπαρκή κάλυψη της δαπάνης, σύμφωνα με τα ανωτέρω στοιχεία.

β) μην υπερβαίνουν το ύψος των δαπανών που απαιτούνται για την παροχή των ανταποδοτικών υπηρεσιών, άλλως υποκρύπτεται φορολογία, κατά παράβαση της αρχής της ανταποδοτικότητας

γ) καλύπτουν αποκλειστικά και μόνο τις δαπάνες των αντίστοιχων υπηρεσιών και δεν μπορούν να εξυπηρετήσουν άλλες δαπάνες του δήμου.

Βάσει των στοιχείων που επεξεργάστηκαν οι αρμόδιες υπηρεσίες του Δήμου τα παραπάνω στοιχεία περιγράφονται στους παρακάτω πίνακες.

**1. Εκτέλεση Προϋπολογισμού 2014**

Α. Σκέλος Εσόδων

|  |  |  |  |  |  |
| --- | --- | --- | --- | --- | --- |
| 031 | Υπηρεσίες καθαριότητας και ηλεκτροφωτισμού | | | | |
| Κωδικός | Περιγραφή | Διαμ/θέντα | Βεβαιώσεις | Διαγραφές | Εισπραχθέντα |
| 0311.01 | Τέλη καθαριότητας και αποκομιδής απορριμμάτων οικιών. | 5.440.000,00 | 4.722.943,21 | 4.910,97 | 4.718.032,24 |
| 0313.01 | Λοιπά έσοδα των υπηρεσιών καθαριότητας (Τέλος ταμείου λαϊκών αγορών) | 32.000,00 | 0,00 | 0,00 | 0,00 |
| 211 | Τακτικά έσοδα ΠΟΕ που βεβαιώνονται και εισπράττονται για πρώτη φορά | | | | |
| 2111.01 | Έσοδα ΠΟΕ που βεβαιώνονται για πρώτη φορά από Δημοτικά Τέλη | 981.000,00 | 1.370.356,19 | 106,68 | 1.286.231,55 |
| 321 | Εισπρακτέα υπόλοιπα από βεβαιωθέντα κατά τα παρελθόντα οικονομικά έτη τακτικά έσοδα | | | | |
| 3211 | Τέλη καθαριότητας και ηλεκτροφωτισμού | 126.775,71 | 126.775,71 | 3.964,25 | 6.778,12 |
|  | **ΣΥΝΟΛΟ ΕΣΟΔΩΝ :** | **6.579.775,71** | **6.220.075,11** | **8.981,90** | **6.011.041,91** |

Β. Σκέλος Εξόδων

|  |  |  |  |  |  |
| --- | --- | --- | --- | --- | --- |
| Περιγραφή | Διαμορ/θέντα | Έκθ/Θέντα | Εντ/θέντα | Τιμολ/θέντα | Πληρωθέντα |
| ΔΑΠΑΝΕΣ ΠΡΟΣΩΠΙΚΟΥ | 2.486.241,36 | 2.435.307,36 | 2.157.137,00 | 2.257.760,53 | 2.157.137,00 |
| ΔΑΠΑΝΕΣ ΠΡΟΣΩΠΙΚΟΥ Π.Ο.Ε. | 98.534,18 | 98.534,18 | 98.534,18 | 98.534,18 | 98.534,18 |
| ΦΩΤΙΣΜΟΣ ΟΔΩΝ – ΠΛΑΤΕΙΩΝ | 580.000,00 | 580.000,00 | 573.875,56 | 573.875,56 | 573.875,56 |
| ΕΙΣΦΟΡΑ ΕΔΣΝΑ | 1.240.011,74 | 1.240.011,74 | 1.076.725,95 | 1.076.725,95 | 1.076.725,95 |
| ΠΡΟΜΗΘΕΙΑ ΔΕΗ – ΕΙΣΦΟΡΑ ΤΕΑΔΥ/ ΤΠΔΥ | 390.000,00 | 390.000,00 | 369.585,99 | 369.595,68 | 369.585,99 |
| ΣΥΝΤΗΡΗΣΕΙΣ – ΕΠΙΣΚΕΥΕΣ | 264.593,73 | 257.405,76 | 118.805,82 | 127.103,98 | 118.805,82 |
| ΚΑΥΣΙΜΑ | 796.798,29 | 701.488,94 | 378.694,17 | 395.110,91 | 378.694,17 |
| - ΑΝΤΑΛΛΑΚΤΙΚΑ - ΑΝΑΛΩΣΙΜΑ | 24.590,03 | 18.444,38 | 17.566,89 | 17.566,89 | 17.566,89 |
| ΑΣΦΑΛΙΣΤΡΑ - ΤΕΛΗ ΚΥΚΛ.- ΔΙΟΔΙΑ | 117.000,00 | 117.000,00 | 105.912,87 | 111.757,98 | 105.912,87 |
| ΛΟΙΠΕΣ ΔΑΠΑΝΕΣ - ΜΙΣΘΩΜΑΤΑ | 213.425,13 | 198.425,13 | 178.192,45 | 179.539,20 | 178.192,45 |
| ΕΠΕΝΔΥΣΕΙΣ /ΠΡΟΜΗΘΕΙΕΣ ΠΑΓΙΩΝ | 1.691.057,01 | 1.620.495,88 | 516.328,32 | 516.328,32 | 516.328,32 |
| ΔΑΠΑΝΕΣ Π.Ο.Ε. ΚΑΤΗΓΟΡΙΑ 81 | 250.099,19 | 250.099,19 | 56.890,43 | 250.099,19 | 56.890,43 |
| **ΣΥΝΟΛΟ ΔΑΠΑΝΩΝ** | **8.152.350,66** | **7.907.212,56** | **5.648.249,63** | **5.973.998,37** | **5.648.249,63** |

**2. Εκτέλεση Προϋπολογισμού 1/1 έως 31/8/14**

Α. Σκέλος Εσόδων

|  |  |  |  |  |  |
| --- | --- | --- | --- | --- | --- |
| 031 | Υπηρεσίες καθαριότητας και ηλεκτροφωτισμού | | | | |
| Κωδικός | Περιγραφή | Διαμ/θέντα | Βεβαιώσεις | Διαγραφές | Εισπραχθέντα |
| 0311.01 | Τέλη καθαριότητας και αποκομιδής απορριμμάτων οικιών. | 5.440.000,00 | 2.900.865,14 | 4.910,97 | 2.895.954,17 |
| 0313.01 | Λοιπά έσοδα των υπηρεσιών καθαριότητας (Τέλος ταμείου λαϊκών αγορών) | 32.000,00 | 0,00 | 0,00 | 0,00 |
| 211 | Τακτικά έσοδα ΠΟΕ που βεβαιώνονται και εισπράττονται για πρώτη φορά | | | | |
| 2111.01 | Έσοδα ΠΟΕ που βεβαιώνονται για πρώτη φορά από Δημοτικά Τέλη | 981.000,00 | 1.286.549,38 | 0,00 | 1.281.685,49 |
| 321 | Εισπρακτέα υπόλοιπα από βεβαιωθέντα κατά τα παρελθόντα οικονομικά έτη τακτικά έσοδα | | | | |
| 3211 | Τέλη καθαριότητας και ηλεκτροφωτισμού | 73.485,66 | 126.775,71 | 3.731,06 | 6.518,10 |
|  | **ΣΥΝΟΛΟ ΕΣΟΔΩΝ :** | **6.526.485,66** | **4.314.190,23** | **8.642,03** | **4.184.157,76** |

Β. Σκέλος Εξόδων

|  |  |  |  |  |  |
| --- | --- | --- | --- | --- | --- |
| Περιγραφή | Διαμορ/θέντα | Έκθ/Θέντα | Εντ/θέντα | Τιμολ/θέντα | Πληρωθέντα |
| ΔΑΠΑΝΕΣ ΠΡΟΣΩΠΙΚΟΥ | 2.486.491,36 | 2.374.557,36 | 1.565.018,72 | 1.568.395,57 | 1.438.816,25 |
| ΔΑΠΑΝΕΣ ΠΡΟΣΩΠΙΚΟΥ Π.Ο.Ε. |  |  |  |  |  |
| ΦΩΤΙΣΜΟΣ ΟΔΩΝ-ΠΛΑΤΕΙΩΝ | 580.000,00 | 580.000,00 | 414.703,44 | 414.703,44 | 414.703,44 |
| ΕΙΣΦΟΡΑ ΕΔΣΝΑ | 1.380.000,00 | 1.380.000,00 | 879.945,28 | 879.945,28 | 879.945,28 |
| ΠΡΟΜΗΘΕΙΑ ΔΕΗ - ΕΙΣΦΟΡΑ ΤΕΑΔΥ / ΤΠΔΥ | 220.000,00 | 220.000,00 | 133.190,98 | 133.190,98 | 133.189,87 |
| ΣΥΝΤΗΡΗΣΕΙΣ ΕΠΙΣΚΕΥΕΣ | 253.759,77 | 200.405,78 | 54.917,90 | 84.653,41 | 52.352,19 |
| ΚΑΥΣΙΜΑ | 518.367,68 | 518.367,68 | 140.363,00 | 171.375,13 | 124.432,14 |
| ΑΝΤΑΛΛΑΚΤΙΚΑ - ΑΝΑΛΩΣΙΜΑ | 303.394,57 | 232.926,68 | 147.201,76 | 150.049,39 | 147.201,76 |
| ΑΣΦΑΛΙΣΤΡΑ - ΤΕΛΗ ΚΥΚΛ.- ΔΙΟΔΙΑ | 117.000,00 | 107.000,00 | 75.837,16 | 77.350,19 | 75.837,16 |
| ΛΟΙΠΕΣ ΔΑΠΑΝΕΣ - ΜΙΣΘΩΜΑΤΑ | 197.175,13 | 191.000,58 | 125.830,00 | 125.903,80 | 125.830,00 |
| ΕΠΕΝΔΥΣΕΙΣ /ΠΡΟΜΗΘΕΙΕΣ ΠΑΓΙΩΝ | 1.755.528,78 | 1.755.360,15 | 472.320,00 | 476.796,71 | 472.320,00 |
| ΔΑΠΑΝΕΣ Π.Ο.Ε. ΚΑΤΗΓΟΡΙΑ 81 |  |  |  |  |  |
| **ΣΥΝΟΛΟ ΔΑΠΑΝΩΝ** | **7.811.717,29** | **7.559.618,23** | **4.009.328,24** | **4.082.363,90** | **3.864.628,09** |

**3. Εκτέλεση Προϋπολογισμού 1/1 έως 30/8/15**

Α. Σκέλος Εσόδων

|  |  |  |  |  |  |
| --- | --- | --- | --- | --- | --- |
| 031 | Υπηρεσίες καθαριότητας και ηλεκτροφωτισμού | | | | |
| Κωδικός | Περιγραφή | Διαμ/θέντα | Βεβαιώσεις | Διαγραφές ς | Εισπραχθέντα |
| 0311.01 | Τέλη καθαριότητας και αποκομιδής απορριμμάτων οικιών. | 4.953.000,00 | 2.628.644,19 | 0,00 | 2.628.644,19 |
| 0313.01 | Λοιπά έσοδα των υπηρεσιών καθαριότητας (Τέλος ταμείου λαϊκών αγορών) | 32.000,00 | 50,00 | 0,00 | 50,00 |
| 211 | Τακτικά έσοδα ΠΟΕ που βεβαιώνονται και εισπράττονται για πρώτη φορά | | | | |
| 2111.01 | Έσοδα ΠΟΕ που βεβαιώνονται για πρώτη φορά από Δημοτικά Τέλη | 1.130.000,00 | 1.050.651,11 | 48,29 | 970.800,87 |
| 321 | Εισπρακτέα υπόλοιπα από βεβαιωθέντα κατά τα παρελθόντα οικονομικά έτη τακτικά έσοδα | | | | |
| 3211 | Τέλη καθαριότητας και ηλεκτροφωτισμού | 199.578,86 | 200.051,30 | 3.624,46 | 5.250,16 |
|  | **ΣΥΝΟΛΟ ΕΣΟΔΩΝ :** | **6.314.578,86** | **3.879.396,60** | **3.672,75** | **3.604.745,22** |

Β. Σκέλος Εξόδων

|  |  |  |  |  |  |
| --- | --- | --- | --- | --- | --- |
| Περιγραφή | Διαμορ/θέντα | Έκθ/Θέντα | Εντ/θέντα | Τιμολ/θέντα | Πληρωθέντα |
| ΔΑΠΑΝΕΣ ΠΡΟΣΩΠΙΚΟΥ | 2.703.557,36 | 2.526.691,06 | 1.469.060,11 | 1.476.284,49 | 1.353.903,03 |
| ΔΑΠΑΝΕΣ ΠΡΟΣΩΠΙΚΟΥ Π.Ο.Ε. | 100.600,00 | 100.600,00 | 100.600,00 | 100.600,00 | 100.600,00 |
| ΦΩΤΙΣΜΟΣ ΟΔΩΝ-ΠΛΑΤΕΙΩΝ | 590.000,00 | 590.000,00 | 360.388,72 | 360.388,72 | 360.388,72 |
| ΕΙΣΦΟΡΑ ΕΔΣΝΑ | 1.241.000,00 | 1.241.000,00 | 720.678,52 | 720.678,52 | 720.678,52 |
| ΠΡΟΜΗΘΕΙΑ ΔΕΗ – ΕΙΣΦΟΡΑ ΤΕΑΔΥ/ ΤΠΔΥ | 796.000,00 | 796.000,00 | 498.720,80 | 498.720,80 | 498.720,80 |
| ΣΥΝΤΗΡΗΣΕΙΣ – ΕΠΙΣΚΕΥΕΣ | 161.533,77 | 150.070,00 | 12.969,38 | 16.940,26 | 12.969,38 |
| ΚΑΥΣΙΜΑ | 568.133,04 | 273.128,31 | 137.846,84 | 153.499,06 | 137.846,84 |
| ΑΝΤΑΛΛΑΚΤΙΚΑ - ΑΝΑΛΩΣΙΜΑ | 227.088,32 | 157.893,37 | 14.629,04 | 15.469,50 | 14.629,04 |
| ΑΣΦΑΛΙΣΤΡΑ - ΤΕΛΗ ΚΥΚΛ.- ΔΙΟΔΙΑ | 116.000,00 | 93.675,55 | 84.367,60 | 84.367,60 | 84.367,60 |
| ΛΟΙΠΕΣ ΔΑΠΑΝΕΣ - ΜΙΣΘΩΜΑΤΑ | 57.203,70 | 40.953,40 | 13.149,90 | 13.420,50 | 13.149,90 |
| ΕΠΕΝΔΥΣΕΙΣ /ΠΡΟΜΗΘΕΙΕΣ ΠΑΓΙΩΝ | 1.732.212,56 | 211.478,82 | 209.100,00 | 209.100,00 | 209.100,00 |
| **ΓΕΝΙΚΟ ΣΥΝΟΛΟ ΔΑΠΑΝΩΝ** | **8.192.728,75** | **6.080.890,51** | **3.520.910,91** | **3.548.869,45** | **3.405.753,83** |

Με βάση την χρονική πορεία εκτέλεσης του προϋπολογισμού του έτους 2015 οι εισπράξεις στο σύνολό τους εκτιμάται ότι θα ανέρχονται στο ποσό των 5.777.000,00 €.

|  |  |
| --- | --- |
| **ΕΚΤΙΜΗΣΗ ΕΣΟΔΩΝ 2015** | **ΠΟΣΟΝ** |
| **1. ΑΝΑΛΥΤΙΚΕΣ ΕΙΣΠΡΑΞΕΙΣ ΑΠΟ ΕΚΚΑΘΑΡΙΣΕΙΣ ΔΕΗ** | **ΣΥΝΟΛΟ ΣΕ ΕΥΡΩ** |
| ΝΟΕΜΒΡΙΟΣ 2014 | 438.887,58 |
| ΔΕΚΕΜΒΡΙΟΣ 2014 | 460.458,00 |
| ΙΑΝΟΥΑΡΙΟΣ 2015 | 436.126,56 |
| ΦΕΒΡΟΥΑΡΙΟΣ 2015 | 416.026,67 |
| ΜΑΡΤΙΟΣ 2015 | 524.466,31 |
| ΑΠΡΙΛΙΟΣ 2015 | 394.134,64 |
| ΜΑΙΟΣ 2015 | 457.121,41 |
| ΙΟΥΝΙΟΣ 2015 | 480.597,83 |
| ΙΟΥΛΙΟΣ 2015 | 477.947,69 |
| ΑΥΓΟΥΣΤΟΣ 2015 | 460.000,00 |
| ΣΕΠΤΕΜΒΡΙΟΣ 2015 | 460.000,00 |
| ΟΚΤΩΒΡΙΟΣ 2015 | 460.000,00 |
| **ΣΥΝΟΛΟ :** | **5.465.766,69** |
| **2. ΕΣΟΔΑ ΑΠΟ ΠΑΡΟΧΟΥΣ** | 260.000,00 |
| **3.ΟΙΚΟΘΕΝ ΕΙΣΠΡΑΞΕΙΣ** | 20.000,00 |
| **4.ΤΕΛΗ ΛΑΙΚΩΝ ΑΓΟΡΩΝ** | 31.335,00 |
| **ΓΕΝΙΚΟ ΣΥΝΟΛΟ ΕΙΣΠΡΑΞΕΩΝ :** | ***5.777.101,69*** |

Ομοίως οι δαπάνες που θα βαρύνουν τις υπηρεσίες καθαριότητας και ηλεκτροφωτισμού ενδέχεται να ανέρχονται στο ποσό των 5.472.000,00 €.

|  |  |
| --- | --- |
| **ΕΚΤΙΜΗΣΗ ΔΑΠΑΝΩΝ ΕΤΟΥΣ 2015** | **ΠΟΣΑ ΣΕ ΕΥΡΩ** |
| ΔΑΠΑΝΕΣ ΠΡΟΣΩΠΙΚΟΥ | 2.178.000,00 |
| ΔΑΠΑΝΕΣ ΠΡΟΣΩΠΙΚΟΥ Π.Ο.Ε. | 100.600,00 |
| ΦΩΤΙΣΜΟΣ ΟΔΩΝ-ΠΛΑΤΕΙΩΝ | 542.000,00 |
| ΕΙΣΦΟΡΑ ΕΔΣΝΑ | 1.232.000,00 |
| ΠΡΟΜΗΘΕΙΑ ΔΕΗ - ΑΝΑΛΟΓΙΑ ΕΙΣΦΟΡΑΣ ΤΕΑΔΥ/ΤΠΔΥ | 408.000,00 |
| ΣΥΝΤΗΡΗΣΕΙΣ/ΕΠΙΣΚΕΥΕΣ/ΑΝΑΘΕΣΕΙΣ ΕΡΓΑΣΙΩΝ | 82.000,00 |
| ΚΑΥΣΙΜΑ | 233.000,00 |
| ΠΡΟΜΗΘΕΙΕΣ ΚΑΤΑΝΑΛΩΤΙΚΩΝ ΑΓΑΘΩΝ | 152.000,00 |
| ΑΣΦΑΛΙΣΤΡΑ - ΤΕΛΗ ΚΥΚΛ.- ΔΙΟΔΙΑ ΑΤΤ. ΟΔΟΥ | 104.000,00 |
| ΛΟΙΠΕΣ ΔΑΠΑΝΕΣ – ΜΙΣΘΩΜΑΤΑ | 48.000,00 |
| ΕΠΕΝΔΥΣΕΙΣ /ΠΡΟΜΗΘΕΙΕΣ ΠΑΓΙΩΝ | 209.100,00 |
| ΔΑΠΑΝΕΣ Π.Ο.Ε. ΔΙΚΑΣΤΙΚΕΣ ΑΠΟΦΑΣΕΙΣ | 85.200,00 |
| ΔΑΠΑΝΕΣ Π.Ο.Ε. ΚΑΤΗΓΟΡΙΑ 81 | 24.100,00 |
| **ΓΕΝΙΚΟ ΣΥΝΟΛΟ ΔΑΠΑΝΩΝ** | **5.398.000,00** |

Η διαφορά (πλεόνασμα) στις εκτιμήσεις εσόδων - εξόδων ύψους 379.101,69 €, θα χρησιμοποιηθεί για την κάλυψη των δαπανών του επόμενου έτους (στοιχείο καθορισμού ενδεχομένως μειωμένου συντελεστή για το επόμενο έτος), ώστε σε συνδυασμό με τις δαπάνες που προγραμματίζουμε για το επόμενο έτος, να ληφθεί υπόψη για τον καθορισμό του συντελεστή στο πλαίσιο της αρχής της ανταποδοτικότητας..

**ΦΟΡΟΛΟΓΗΤΕΑ ΕΠΙΦΑΝΕΙΑ**

Την 30/09/2015 βάσει του αρχείου της ΔΕΗ, η φορολογητέα επιφάνεια είναι :

Οικιακή Χρήση : 3.406.353 τμ

Επαγγελματική Χρήση : 442.115 τμ

Σύμφωνα με την φορολογητέα επιφάνεια ο προβλεπόμενος προϋπολογισμός εσόδων για το έτος 2015 με τους ισχύοντες συντελεστές Δημοτικών τελών εμφανίζεται στον κατωτέρω πίνακα ως εξής:

|  |  |
| --- | --- |
| **Τέλη από απόδοση τμ. Οικιών και Επαγγελματικών Χώρων 2015** | **ΠΟΣΟΝ** |
| **Τέλη από απόδοση τμ. Οικιακής Χρήσης**  3.406.353 τ.μ. χ 1,19 € / ανά τ.μ. | 4.054.000,00 € |
| **Τέλη από απόδοση τμ. Επαγγελματικής Χρήσης 0 -60 τμ**  35.053 τ.μ. χ 2,66 €/ανά τ.μ . | 94.000,00 € |
| **Τέλη από απόδοση τμ. Επαγγελματικής Χρήσης 61 -500 τμ**  163.751 τ.μ. χ 2,94 €/ανά τ.μ . | 482.000,00 € |
| **Τέλη από απόδοση τμ. Επαγγελματικής Χρήσης 501 -1000 τμ**  120.987 τ.μ. χ 3,04 €/ανά τ.μ | 368.000,00 € |
| **Τέλη από απόδοση τμ. Ιδιωτικά σχολεία, ιδιωτικές κλινικές**  46.141 τ.μ. χ 4,70 €/ανά τ.μ . | 217.000,00 € |
| **Τέλη από απόδοση τμ. Επιχειρήσεις πάσης φύσεως που δραστηριότητά τους δικαιολογεί συχνότερη διέλευση απορριμματοφόρων (Πολυκαταστήματα, Super Market, μεγάλες εκθέσεις, βιοτεχνίες άνω των 1000 τμ)**  69.610 τ.μ. χ 5,95 €/ανά τ.μ . | 415.000,00 € |
| **Μη στεγασμένους χώρους (μέχρι 6.000 τμ)** 6.573 τμ χ 4,70 €/ανά το τ.μ. | 29.000,00 € |
| **ΣΥΝΟΛΟ ΕΣΟΔΩΝ ΑΠΟ ΑΠΟΔΟΣΗ ΤΜ.** | **5.659.000,00 €** |
| **2. ΕΣΟΔΑ ΑΠΟ ΠΑΡΟΧΟΥΣ & ΟΙΚΟΘΕΝ ΕΙΣΠΡΑΞΕΙΣ** | **280.000,00 €** |
| **3.ΤΕΛΗ ΛΑΙΚΩΝ ΑΓΟΡΩΝ** | **31.335,00 €** |
| ***ΓΕΝΙΚΟ ΣΥΝΟΛΟ ΕΣΟΔΩΝ*** | ***5.968.000,00 €*** |

Η απόκλιση αυτή των 190.898,31 ευρώ των εσόδων που προκύπτουν από τον υπολογισμό με βάση τα τετραγωνικά σε σχέση με τα εκτιμώμενα έσοδα που πρόκειται να εισπραχθούν μέχρι το τέλος του 2015 οφείλεται στην υστέρηση της απόδοσης από την ΔΕΗ των τελών που προκύπτει από την μη έγκυρη καταβολή των λογαριασμών ρεύματος από τους υπόχρεους καταναλωτές. Η ανωτέρω διαφορά ενδέχεται να μειωθεί μέχρι το τέλος της περιόδου.

Μία εικόνα της πορείας των εσόδων απολογιστικά από το 2009 – 2014, με την εκτίμηση της εκτέλεσης του 2015, σε συνδυασμό με το ποσοστό αύξησης ή μείωσης, όπως αυτό αποφασίστηκε από το Δημοτικό Συμβούλιο καθώς και αυτού που πραγματικά επιτεύχθηκε φαίνεται στο παρακάτω διάγραμμα.

Για τον προσδιορισμό των εξόδων των ανταποδοτικών υπηρεσιών υπολογίζονται όλες οι δαπάνες που αφορούν στη συγκεκριμένη αντιπαροχή. Αυτό σημαίνει ότι υπολογίζονται οι δαπάνες οργάνωσης και λειτουργίας της υπηρεσίας της οποίας αρμοδιότητα είναι η συγκεκριμένη αντιπαροχή, αλλά και το μέρος των δαπανών άλλων υπηρεσιών του δήμου που αναλογεί στις ανταποδοτικά παρεχόμενες υπηρεσίες καθαριότητας και φωτισμού (ΣτΕ 60/2010, πρβλ. ΕτΕ 3182/2008 επταμ. και απόφαση ΔΕΚ της 2.12.1997, στην υπόθεση C-188/95, Fantask, Συλλ. 1997 σελ. Ι-6783, σκέψη 30). Το μέρος αυτό θα πρέπει να αναφέρεται διακριτά και να αιτιολογείται κατά το δυνατόν από ποσοτικά στοιχεία που διαθέτει ο δήμος.

Βάση αυτών για το έτος 2016 προβλέπεται ότι ο Δήμος θα δαπανήσει τα κάτωθι ποσά για τις υπηρεσίες Καθαριότητας και ηλεκτροφωτισμού αναλυτικά:

**1. Δαπάνες προσωπικού έτους 2016.**

Το ποσό της μισθοδοσίας στην υπηρεσία καθαριότητας και ηλεκτροφωτισμού περιλαμβάνει τις τακτικές αποδοχές, εργοδοτικές εισφορές, υπερωρίες, εξαιρέσιμα μόνιμου προσωπικού, αορίστου χρόνου, ορισμένου χρόνου προσωπικό.

**Αναλυτικά :**

|  |  |  |  |
| --- | --- | --- | --- |
| **ΥΠΟΛΟΓΙΣΜΟΣ ΤΗΣ ΔΑΠΑΝΗΣ ΜΙΣΘΟΔΟΣΙΑΣ ΕΤΟΥΣ 2016** | | | |
| **ΓΙΑ ΤΗΝ ΥΠΗΡΕΣΙΑ ΚΑΘΑΡΙΟΤΗΤΑΣ/ ΗΛΕΚΤΡΟΦΩΤΙΣΜΟΥ** | | | |
| **ΕΙΔΟΣ ΔΑΠΑΝΗΣ** | **ΑΠΟΛΟΓΙΣΤΙΚΑ**  **30/6/2015** | **ΕΚΤΙΜΗΣΗ 31/12/2015** | **ΠΡΟΒΛΕΨΗ**  **ΕΤΟΣ 2016** |
| **ΜΟΝΙΜΟΙ ΥΠΗΡ. ΚΑΘΑΡΙΟΤΗΤΑΣ για 54 άτομα** |  |  |  |
| 1. Τακτικές Αποδοχές  Στις τακτικές αποδοχές περιλαμβάνο- νται νυκτερινά - εξαιρέσιμα προς συμπλήρωση και απογευματινή υπερωριακή απασχόληση | 662.514,38 | 1.213.000,00 | 1.185.000,00 |
| 2. εργοδοτικές εισφορές  ΤΥΔΚΥ – ΤΕΑΔΥ – ΤΣΜΕΔΕ | 107.243,38 | 190.000,00 | 192.500,00 |
| 3. Λοιπά (Μέσα προστασίας, προληπτική ιατρική, γάλα) | 0,00 | 50.000,00 | 75.000,00 |
| **ΣΥΝΟΛΟ ΔΑΠΑΝΗΣ ΜΟΝΙΜΩΝ ΥΠΑΛΛΗΛΩΝ** | **769.757,76** | **1.453.000,00** | **1.452.500,00** |
| **ΙΔ. ΔΙΚΑΙΟΥ ΑΟΡΙΣΤΟΥ ΧΡΟΝΟΥ για 11 άτομα.** |  |  |  |
| Τακτικές Αποδοχές ΙΔΑΧ  Επίσης τακτικές αποδοχές περιλαμβάνονται νυχτερινά – εξαιρέσιμα επίσης συμπλήρωση. | 79.381,34 | 185.000,00 | 251.000,00 |
| Περιλαμβάνονται επίσης εργοδοτικές εισφορές ΙΚΑ –ΤΑΥΤΕΚΩ ΥΓΕΙΑΣ ΠΡΟΝΟΙΑΣ. | 22.040,11 | 53.500,00 | 70.500,00 |
| **ΣΥΝΟΛΟ ΔΑΠΑΝΗΣ ΥΠΑΛΛΗΛΩΝ Ι.Δ.Α.Χ** | **101.421,45** | **238.500,00** | **321.500,00** |
| **ΙΔ. ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ (40 άτομα)** |  |  |  |
| Τακτικές Αποδοχές ΙΔΟΧ  Επίσης τακτικές αποδοχές περιλαμβάνονται νυκτερινά – εξαιρέσιμα επίσης συμπλήρωση | 198.638,98 | 348.500,00 | 515.000,00 |
| Περιλαμβάνονται επίσης εργοδοτικές εισφορές ΙΚΑ | 53.301,62 | 100.600,00 | 149.500,00 |
| **ΣΥΝΟΛΟ ΔΑΠΑΝΗΣ ΥΠΑΛΛΗΛΩΝ Ι.Δ.Ο.Χ.** | **251.940,60** | **449.100,00** | **664.500,00** |
| ***ΓΕΝΙΚΟ ΣΥΝΟΛΟ ΚΑΘΑΡΙΟΤΗΤΑΣ / ΗΛΕΚΤΡΟΦΩΤΙΣΜΟΥ*** | ***1.123.119,81*** | ***2.140.600,00*** | ***2.438.500,00*** |

**2. Δαπάνη φωτισμού οδών, πλατειών κ.λ.π. κοινόχρηστων χώρων.**

Από την εκκαθάριση που αποστέλλει η ΔΕΗ κάθε μήνα, προκύπτει ότι για το έτος 2015 και με βάσει τα απολογιστικά στοιχεία μέχρι την 30/9/2015, η δαπάνη φωτισμού οδών, πλατειών κ.λ.π. κοινόχρηστων χώρων ανήλθε στο ποσό 421.184,72 €.

Υπολογιζόμενο το ποσό, για το έτος 2015 ότι θα ανέλθει στα 590.000,00 €.

**3. Εισφορά στον Ειδικό Διαβαθμικό Σύνδεσμο Νομού Αττικής** (**Ε.Δ.Σ.Ν.Α.).**

O N. 3852/2010 ΦΕΚ 87/4/7-6-10 (Καλλικράτης) στο Άρθρο 94 περί πρόσθετων αρμοδιοτήτων των Δήμων παρ. 1 περ. 25 προσθέτει στις αρμοδιότητες τα εξής: «Η διαχείριση στερεών αποβλήτων, σε επίπεδο προσωρινής αποθήκευσης, μεταφόρτωσης, επεξεργασίας, ανακύκλωσης και εν γένει αξιοποίησης, διάθεσης, λειτουργίας σχετικών εγκαταστάσεων, κατασκευής μονάδων επεξεργασίας και αξιοποίησης, καθώς και αποκατάστασης υφιστάμενων χώρων εναπόθεσης (Χ.Α.Δ.Α.). Η διαχείριση πραγματοποιείται, σύμφωνα με τον αντίστοιχο σχεδιασμό, που καταρτίζεται από την Περιφέρεια κατά την ειδικότερη ρύθμιση του άρθρου 186 παρ. ΣΤ΄ αριθμ. 29 του παρόντος νόμου».

Περαιτέρω ο Ν 4042/12 ΦΕΚ 24/Α/13-2-12 ο οποίος ενσωματώνει στο Ελληνικό Δίκαιο την Ευρωπαϊκή οδηγία Ε.Ε. 98/2008, αλλάζει πλήρως τη νομική βάση διαχείρισης απορριμμάτων και προβλέπει:

* την ευθύνη διαχείρισης των αποβλήτων στον αρχικό παραγωγό ή κάτοχο (άρθρα 24, 25, 26) δηλαδή στους πολίτες και στους Δήμους.
* την διαχείριση (στο άρθρο 29) με βάση την ιεραρχική σειρά :

α) Πρόληψη

β) επαναχρησιμοποίηση

γ) Ανακύκλωση

δ) Άλλου είδους ανάκτηση

ε) Τελική διάθεση

* Την συμμετοχή του κοινού (Άρθρο 32)

Όλα τα παραπάνω αποτελούν ενέργειες για την υλοποίηση των παραπάνω αρμοδιοτήτων από τους Δήμους. Οι ενέργειες αυτές στην ουσία επιβάλλονται με το άρθρο 43.

Ειδικότερα με το άρθρο 43, οι οργανισμοί ή οι επιχειρήσεις που διαθέτουν σε Χώρο Υγειονομικής Ταφής (ΧΥΤ) απόβλητα, χωρίς να έχουν προηγηθεί εργασίες επεξεργασίας επιβαρύνονται, από 1ης Ιανουαρίου 2014, με ειδικό τέλος ταφής ανά τόνο αποβλήτων που διατίθεται. Το ειδικό τέλος ταφής ορίζεται, για το 2014, σε 35 € / τόνο διατιθέμενων αποβλήτων και αυξάνεται ετησίως 5 € / τόνο έως του ποσού των 60 / τόνο.

Σύμφωνα με την παρ. 2 του άρθρου 77 του Ν. 4257/14 (ΦΕΚ 93/14.04.2014 τεύχος Α’), Η έναρξη εφαρμογής του ειδικού τέλους ταφής που προβλέπεται στο παραπάνω εδάφιο έχει ανασταλεί μέχρι την 31/12/2015. Δεδομένου αυτού από 1/1/2016 ο Δήμος θα επιβαρύνεται με τέλος ταφής ανά τόνο απορριμμάτων ύψους 35 €.

Τα απορρίμματα του Δήμου που εναποτέθηκαν για το 2014 στον ΧΥΤΑ, ανήλθαν σύμφωνα με την αριθ. 3/15 απόφαση του Ειδικού Διαβαθμιδικού Συνδέσμου Νομού Αττικής όπως τροποποιήθηκε με την 11/15 απόφαση του στους 24.263 τόνους. Υπολογίζεται ότι τονάζ θα έχει απομοιωθεί για το 2016 από 3000 – 4000 τόνους. Δεδομένου του όγκου των απορριμμάτων, της προσωρινής τιμής που έχει καθοριστεί με την 10/2015 (ΑΔΑ:Ω0ΕΕΟΡ05-3ΦΡ) απόφαση του ΕΔΣΝΑ στα 45 € [περιλαμβάνει εισφορά (22,86 €0 και αντισταθμιστικά οφέλη (22,14 €)] και του τέλους ταφής που διαμορφώνεται για το 2016 στα 35 € εγγράφεται εισφορά που θα ανέρχεται στο ποσό 1.240.000,00 €.

Θεωρούμε ότι το τονάζ των απορριμμάτων του Δήμου δεν θα παρουσιάσει αύξηση το 2015 σε σχέση με το 2014.

Οποιαδήποτε διαφορά προκύψει από την εφαρμογή του αρθ. 43 του Ν 4042/12 ΦΕΚ 24/Α/13-2-12, θα αντιμετωπιστεί με αναμόρφωση της ετήσιας εγγραφής στο προϋπολογισμό του 2016.

**4. Προμήθεια ΔΕΗ - Επιβαρύνσεις**.

Για την είσπραξη των τελών, η ΔΕΗ καθώς και οι λοιποί πάροχοι, παρακρατούν το 2% με τον αναλογούντα ΦΠΑ. Για το έτος 2015 και με βάσει τα απολογιστικά στοιχεία μέχρι την 31/8/2014 το ποσό αυτό ανήλθε στα 115.520,80 € και εκτιμάται ότι θα ανέλθει σε 207.000,00 € (υπολογιζόμενο στο ποσό εσόδων με τους ισχύοντες συντελεστές). Για το 2015 προβλέπεται ποσό 210.000,00 €.

Επίσης, επί των τακτικών εσόδων έτους 2014 (17.733.852,27 €), ποσοστό 3% αποδίδεται στο ΤΕΑΔΥ / ΤΠΔΥ. Συνεπώς η εισφορά προς το ΤΕΑΔΥ / ΤΠΔΥ για το έτος 2016 είναι 533.000,00 €. Στις υπηρεσίες καθαριότητας αναλογεί ποσό 181.000,00 € (ποσοστό εσόδων από τέλη καθαριότητας & ηλεκτροφωτισμού / τακτικά έσοδα 33,90%).

**5. Συντηρήσεις – επισκευές.**

Από το καθολικό εξόδων έτους 2015, προκύπτει ότι μέχρι 30-9-2015 έχουν πραγματοποιηθεί δαπάνες ύψους 16.940,26 €, ενώ εκτιμάται ότι μέχρι το τέλος του έτους θα έχουν τιμολογηθεί δαπάνες ύψους 82.000,00 οι οποίες θα αφορούν συντήρηση μεταφορικών μέσων, σαρώθρων, υπερκατασκευών, ελαστικών κ.λ.π. Βάσει των στοιχείων της υπηρεσίας καθαριότητας το προβλεπόμενο ποσό για το έτος 2016 ανέρχεται στο ύψος των 200.600,00 €.

* Συντήρηση και επισκευή μεταφορικών μέσων 2016 125.000,00
* Συντήρηση και επισκευή μεταφορικών μέσων 2015 (συνεχ.) 23.800,00
* Αντικαταστάσεις – επισκευές οχημάτων και μηχανημάτων του Δήμου λόγω απρόβλεπτων ζημιών 24.600,00
* Αντικατάστασεις - επισκευές οχημάτων και μηχανημάτων του Δήμου λόγω απρόβλεπτων ζημιών (συνεχ.) 14.600,00
* Πλύσιμο οχημάτων και μηχανημάτων 5.000,00
* Εργασίες επισκευής και αποκατάστασης αύλειου χώρου αμαξοστασίου του Δήμου 5.000,00
* Συντήρηση αναγόμωση και προμήθεια πυροσβεστήρων 2.600,00

**6. Καύσιμα.**

Από το καθολικό εξόδων έτους 2015 προκύπτει ότι μέχρι 30-9-2015 πραγματοποιήθηκαν δαπάνες ύψους 176.031,12 € για προμήθεια καυσίμων. Η εκτίμηση για το κόστος των παραπάνω προμηθειών μέχρι 31/12/2015 ανέρχεται στο ποσό των 233.000,00 €.

Η πρόβλεψη για το 2016 είναι 308.700,00 € και περιλαμβάνει :

* Προμήθεια πετρελαίου, βενζίνης και λιπαντικών οχημάτων 200.000,00
* Προμήθεια πετρελαίου, βενζίνης και λιπαντικών οχημάτων (συνεχ.) 75.000,00
* Προμήθεια πετρελαίου, βενζίνης και λιπαντικών οχημάτων 2015 (συνεχ.) 3.000,00
* Προμήθεια φυσικού αερίου για απορριμματοφόρα οχήματα του Δήμου 30.000,00

**7. Καταναλωτικά αγαθά –λοιπές προμήθειες.**

Από το καθολικό εξόδων έτους 2015 προκύπτει ότι μέχρι 30-9-2015 πραγματοποιήθηκαν δαπάνες ύψους 16.118,94 € για προμήθεια ανταλλακτικών μηχανικού και λοιπού εξοπλισμού, ηλεκτρολογικού υλικού και λοιπών αναλωσίμων υλικών. Η εκτίμηση για το κόστος αυτών μέχρι 31/12/2015 ανέρχεται στο ποσό των 152.000,00 €.

Η πρόβλεψη για το 2016 είναι 445.800,00 € και περιλαμβάνει :

* Προμήθεια σάκων απορριμμάτων 15.000,00
* Προμήθεια εργαλείων ηλεκτρολόγων 2016 1.500,00
* Προμήθεια υλικών για την κατασκευή διευρισμάτων και την τοποθέτηση προστατευτικών μπαρών 5.000,00
* Προμήθεια ανταλλακτικών κάδων 15.000,00
* Προμήθεια υλικών και εργαλείων για την υπηρεσία καθαριότητας 5.000,00
* Προμήθεια ηλεκτρονικού εξοπλισμού 5.000,00
* Προμήθεια κλειδιών οχημάτων και μηχανημάτων 3.000,00
* Προμήθεια πινακίδων και συναφών ειδών 2.000,00
* Προμήθεια ηλεκτρολογικού υλικού 2016 73.800,00
* Προμήθεια ανταλλακτικών, υλικών, εργαλείων και αναλωσίμων για τη συντήρηση και επισκευή οχημάτων και μηχανημάτων. 100.000,00
* Προμήθεια ελαστικών και υλικών βουλκανισμού 130.000,00
* Προμήθεια ανταλλακτικών, υλικών, εργαλείων οχημάτων και μηχανημάτων του Δήμου λόγω απρόβλεπτων ζημιών. 15.000,00
* Προμήθεια διαφόρων ανταλλακτικών, εργαλείων και αναλώσιμων υλικών. 15.000,00
* Προμήθεια ειδών καθαριότητας και ευπρεπισμού 7.000,00
* Προμήθεια διχτύου διαπερατού και υλικών περίφραξης 1.100,00

**8. Δαπάνη ασφαλίστρων, τελών κυκλοφορίας και διοδίων οχημάτων**

Το συνολικό ποσό που θα καταβληθεί για την υπηρεσία της καθαριότητας ως 30-9-2015, ανήλθε στο ύψος των 84.367,60 €. Μέχρι 31/12/2015 η ανωτέρω δαπάνη θα ανέλθει στο ποσό των 103.700,00 €

Για το έτος 2016 προβλέπεται ποσό 120.000,00 €, το οποίο αφορά :

* Ασφάλιστρα οχημάτων 2016 75.000,00
* Τέλη κυκλοφορίας οχημάτων 12.000,00
* Τεχνικός έλεγχος και έκδοση πιστοποιητικών καταλληλότητας οχημάτων 8.000,00
* Τέλη διοδίων Αττικής οδού 40.000,00

**9. Λοιπές δαπάνες.**

Στις λοιπές δαπάνες, συμπεριλαμβάνεται, το μίσθωμα ακινήτου για τη στάθμευση οχημάτων το Δήμου το οποίο ανέρχεται μηνιαίως 1.174,55 €, σύμφωνα με την 45/2013 ΑΔΣ και μεταφορές οχημάτων. Για τις εν λόγω υπηρεσίες, έχει δαπανηθεί μέχρι 30/9/2015 το ποσό των 15.675,05 €. Εκτιμάται ότι μέχρι το τέλος του 2015 η ανωτέρω δαπάνη θα ανέλθει στο ποσό των 47.500,00 €.

Για το 2016, προβλέπονται η παρακάτω δαπάνες :

* το μίσθωμα ακινήτου για τη στάθμευση οχημάτων το Δήμου το οποίο ανέρχεται συνολικά για το 2015 σε 14.094,60
* Μεταφορές οχημάτων του Δήμου 4.000,00
* Εργασίες ενημέρωσης και ευαισθητοποίησης σε θέματα καθαριότητας, ανακύκλωσης και διαχείρισης απορριμμάτων 24.600,00
* Οδοιπορικά έξοδα τεχνικών υπαλλήλων 5.000,00
* Οδοιπορικά έξοδα και αποζημίωση υπαλλήλων για μετακίνηση εκτός έδρας στο εσωτερικό 5.000,00
* Υπηρεσίες συντήρησης συστήματος συναγερμού και ετήσιας σύνδεσης με κέντρο λήψεως σημάτων 1.000,00
* Απεντομώσεις – απολυμάνσεις – μυοκτονίες του αμαξοστασίου 3.000,00

Συνολικά προβλέπονται δαπάνες ύψους 99.194,60 €.

**10.Επενδύσεις- Έργα.**

Για την υπηρεσία καθαριότητας το έτος 2016 προβλέπονται δαπάνες ύψους 2.007.152,87 €, που αφορούν προμήθεια κάδων, προμήθεια αυτοκινήτων αποκομιδής απορριμμάτων, κ.λ.π. ως εξής:

* Προμήθεια δύο (2) ανοικτών ημιφορτηγών 4Χ4 τύπου PICK UP 60.000,00
* Προμήθεια δύο (2) απορριμματοφόρων και δύο (2) σαρώθρων 6 625.152,87
* Προμήθεια οικολογικών βυθιζόμενων συστημάτων κάθετης διαβαθμιζομένης συμπίεσης απορριμμάτων σε κάδους κοινής χρήσης 220.000,00
* Προμήθεια κάδων απορριμμάτων μηχανικής αποκομιδής 50.000,00
* Δαπάνες ΔΕΗ για επέκταση δικτύου οδικού φωτισμού 2016 25.000,00
* Αγορά οικοπέδου για την εγκατάσταση αμαξοστάσιου του Δήμου 1.000.000,00
* Προμήθεια επίπλων, γραφείων και σκευών 5.000,00
* Προμήθεια καλαθιών μικροαπορριμμάτων 15.000,00
* Προμήθεια ντέξιον 5.000,00
* Προμήθεια φωτογραφικής μηχανής 500,00

**10. Διοικητικές δαπάνες.**

Για την λειτουργία της όλης υπηρεσίας, δεν προβλέπεται επιβάρυνση για διοικητικές δαπάνες.

**Ανακεφαλαιωτικά, ο προβλεπόμενος προϋπολογισμός των δαπανών για το έτος 2016 έχει ως εξής:**

**ΠΡΟΫΠ/ΣΜΟΣ ΔΑΠΑΝΩΝ ΚΑΘΑΡΙΟΤΗΤΑΣ & ΗΛΕΚΤΡΟΦΩΤΙΣΜΟΥ ΕΤΟΥΣ 2016**

Συγκριτικά και με βάση απολογιστικά στοιχεία από το 2009 – 2014, την εκτίμηση του ύψους των δαπανών για το 2015, καθώς και τον προϋπολογισμό του 2016, η πορεία των συνολικών εξόδων καθαριότητας και ηλεκτροφωτισμού, ανά έτος (διάγραμμα 1), καθώς και αυτών ανά κατηγορία δαπάνης ετησίως (διάγραμμα 2), παρουσιάζουν την παρακάτω εικόνα.

Η απόφαση του συμβουλίου πρέπει να καθορίζει τους συντελεστές του τέλους σε τέτοιο ύψος, ώστε να εξασφαλίζεται η είσπραξη εσόδων κατά βάση ανάλογων προς τα αντίστοιχα έξοδα. Δεν είναι απαραίτητο ωστόσο, για τη νομιμότητα της απόφασης, να ισοσκελίζονται απόλυτα τα έσοδα με τα έξοδα, αλλά αρκεί να υπάρχει μεταξύ τους μια κατά προσέγγιση αναλογική σχέση, η οποία αναγκαστικά υπόκειται και σε διαφοροποιήσεις από την επαλήθευση ή μη των προβλέψεων (ΣτΕ 981/92 ΔιΔικ 1993 σελ. 1082, ΣτΕ 2623/85 ΝοΒ 1988 σελ. 197).

Κατόπιν των ανωτέρω προτείνεται η διαμόρφωση της επιβολής των συντελεστών καθαριότητας και φωτισμού για το 2016 ως εξής:

* Προτείνεται η διαμόρφωση του συντελεστή που αφορά σε μη στεγασμένους χώρους (μέχρι 6.000 τμ) στα 1,30 € το τ.μ.
* Προτείνεται 3% μείωση στους υπόλοιπους συντελεστές οι οποίοι τελικά διαμορφώνονται στα παρακάτω επίπεδα :

**ΣΤΕΓΑΣΜΕΝΟΙ ΧΩΡΟΙ:**

Α) Οικίες σε **1,15** € τοτ.μ. ετησίως.

Β)Επιχειρήσεις πάσης φύσεως (μέχρι 60 τμ) σε **2,58** € το τ.μ. ετησίως**.**

Γ) Επιχειρήσεις πάσης φύσεως (μέχρι 500 τμ) σε **2,85** € το τ.μ. ετησίως**.**

Δ) Επιχειρήσεις πάσης φύσεως (μέχρι 501 - 1000 τμ) σε **2,95** € τοτ.μ. ετησίως**.**

Ε) Ιδιωτικά σχολεία, ιδιωτικές κλινικές, γηροκομεία σε **4,56**€ τοτ.μ. ετησίως.

ΣΤ) Επιχειρήσεις πάσης φύσεως που η δραστηριότητα τους δικαιολογεί συχνότερη διέλευση απορριμματοφόρων (Πολυκαταστήματα, Super Market, μεγάλες εκθέσεις, βιοτεχνίες άνω των 1000 τμ και τράπεζες) σε **5,77 €** τοτ.μ. ετησίως.

Σημειώνεται ότι ο ανεξάρτητα του αριθμού κατηγοριών, η διαφορά του συντελεστή μεταξύ της πρώτης και της τελευταίας κατηγορίας δεν μπορεί να ορισθεί μεγαλύτερος του πενταπλάσιου του κατώτατου (αρθ. 7 παρ. 4 Ν 2307/95).

**ΜΗ ΣΤΕΓΑΣΜΕΝΟΙ ΧΩΡΟΙ**:

Α) Μη στεγασμένους χώρους (μέχρι 6.000 τμ) σε **1,30 €** το τ.μ.

# Β) Μη στεγασμένους χώρους (άνω των 6.000 τμ) σε 1,37 € το τ.μ.

|  |  |
| --- | --- |
| **Τέλη από απόδοση τμ. Οικιών και Επαγγελματικών Χώρων 2016** | **ΠΟΣΟΝ** |
| **Τέλη από απόδοση τμ. Οικιακής Χρήσης**  3.406.353 τ.μ. χ 1,15 € / ανά τ.μ. | 3.917.306,00 € |
| **Τέλη από απόδοση τμ. Επαγγελματικής Χρήσης 0 -60 τμ**  35.053 τ.μ. χ 2,58 €/ανά τ.μ . | 90.437,00 € |
| **Τέλη από απόδοση τμ. Επαγγελματικής Χρήσης 61 -500 τμ**  163.751 τ.μ. χ 2,85 €/ανά τ.μ . | 466.690,00 € |
| **Τέλη από απόδοση τμ. Επαγγελματικής Χρήσης 501 -1000 τμ**  120.987 τ.μ. χ 2,95 €/ανά τ.μ | 356.912,00 € |
| **Τέλη από απόδοση τμ. Ιδιωτικά σχολεία, ιδιωτικές κλινικές**  46.141 τ.μ. χ 4,56 €/ανά τ.μ . | 210.403,00 € |
| **Τέλη από απόδοση τμ. Επιχειρήσεις πάσης φύσεως που δραστηριότητά τους δικαιολογεί συχνότερη διέλευση απορριμματοφόρων (Πολυκαταστήματα, Super Market, μεγάλες εκθέσεις, βιοτεχνίες άνω των 1000 τμ)**  69.610 τ.μ. χ 5,77 €/ανά τ.μ . | 401.650,00 € |
| **Μη στεγασμένους χώρους (μέχρι 6.000 τμ)** 6.573 τμ χ 1,50 €/ανά το τ.μ. | 9.860,00 € |
| **ΣΥΝΟΛΟ ΕΣΟΔΩΝ ΑΠΟ ΑΠΟΔΟΣΗ ΤΜ.** | **5.453.258,00 €** |
| **2. ΕΣΟΔΑ ΑΠΟ ΠΑΡΟΧΟΥΣ & ΟΙΚΟΘΕΝ ΕΙΣΠΡΑΞΕΙΣ** | **272.000,00 €** |
| **3.ΤΕΛΗ ΛΑΙΚΩΝ ΑΓΟΡΩΝ** | **31.335,00 €** |
| ***ΓΕΝΙΚΟ ΣΥΝΟΛΟ ΕΣΟΔΩΝ*** | ***5.735.118,00 €*** |

Στην 374/2014 απόφαση του Δημοτικού Συμβουλίου αποφασίστηκε η μείωση των δημοτικών τελών κατά 50% στους τρίτεκνους και στα άτομα με αναπηρία σύμφωνα με την και η απαλλαγή πλήρως από την επιβολή τους, όπως η ιδιότητά τους οριοθετείται αντίστοιχα από την κείμενη νομοθεσία,

I. των άπορων και

II. των πολύτεκνων, με την προϋπόθεση ότι το οικογενειακό φορολογητέο εισόδημα τους δεν υπερβαίνει τις 36.000,00 €.

Για το 2016 προτείνεται η απαλλαγή από την επιβολή τέλους καθαριότητας και ηλεκτροφωτισμού σε ειδικές κατηγορίες πληθυσμού και συγκεκριμένα για τους

* Μακροχρόνια Άνεργους
* Άπορους
* Πολύτεκνους
* Άτομα με αναπηρία
* Τρίτεκνους
* Μονογονεϊκες Οικογένειες

και επιπλέον η μείωση κατά 50 % σε νέους επαγγελματίες με επαγγελματική έδρα στο Δήμο Αγίας Παρασκευής.

Ο προϋπολογισμός των δαπανών καθαριότητας και ηλεκτροφωτισμού όπως περιγράφεται ανωτέρω ανέρχεται τελικά στο ποσό των 7.867.447,47 €.

|  |  |
| --- | --- |
| ΔΑΠΑΝΕΣ ΠΡΟΣΩΠΙΚΟΥ | 2.438.000,00 |
| ΦΩΤΙΣΜΟΣ ΟΔΩΝ-ΠΛΑΤΕΙΩΝ | 590.000,00 |
| ΕΙΣΦΟΡΑ ΕΔΣΝΑ | 1.260.000,00 |
| ΠΡΟΜΗΘΕΙΑ ΔΕΗ - ΕΙΣΦΟΡΑ ΤΕΑΔΥ/ΤΠΔΥ | 391.000,00 |
| ΣΥΝΤΗΡΗΣΕΙΣ - ΕΠΙΣΚΕΥΕΣ | 200.600,00 |
| ΚΑΥΣΙΜΑ | 308.700,00 |
| ΑΝΤΑΛΛΑΚΤΙΚΑ - ΑΝΑΛΩΣΙΜΑ | 445.800,00 |
| ΑΣΦΑΛΙΣΤΡΑ - ΤΕΛΗ ΚΥΚΛ.- ΔΙΟΔΙΑ | 127.000,00 |
| ΛΟΙΠΕΣ ΔΑΠΑΝΕΣ - ΜΙΣΘΩΜΑΤΑ | 99.194,60 |
| ΕΠΕΝΔΥΣΕΙΣ /ΠΡΟΜΗΘΕΙΕΣ ΠΑΓΙΩΝ | 2.007.152,87 |
| **ΓΕΝΙΚΟ ΣΥΝΟΛΟ ΔΑΠΑΝΩΝ** | 7.867.447,47 |
| **ΓΕΝΙΚΟ ΣΥΝΟΛΟ ΕΣΟΔΩΝ** | ***5.735.118,00*** |
| ***ΔΙΑΦΟΡΑ ΠΛΕΟΝΑΣΜΑ*** | *-2.132.329,47* |

Η διαφορά που υπολογίζεται στα *-2.132.329,47* €, θα χρηματοδοτηθεί από το πλεόνασμα που έχει προκύψει σύμφωνα με τα απολογιστικά στοιχεία του 2013 το οποίο ανήλθε στα *1.395.000,00* € (279/2013 ΑΔΣ), το πλεόνασμα που προκύπτει στα απολογιστικά στοιχεία του 2014 το οποίο είναι *363.000,00* € και το πλεόνασμα που εκτιμάται ότι για το 2015 ότι θα είναι στα *379.000,00* €. Τα πλεονάσματα που προαναφέρουμε έχουν προέλθει κατά κύριο λόγο από:

* την «Προμήθεια δύο (2) απορριμματοφόρων και δύο (2) σαρώθρων» τα ποσού 625.000,00 τα οποία έχουν εισπραχθεί σε προηγούμενα έτη αλλά δεν έχει ολοκληρωθεί η διαδικασία απόκτησης,
* της «Προμήθειας ενός (1) σαρώθρου, τριών (3) απορριμματοφόρων, μίας (1) υδροφόρας, ενός οχήματος πλυντηρίου κάδων και τριών (3) ανοικτών ημιφορτηγών 4Χ4 τύπου PICK UP ποσού 462.000,00 €, επί αρχικού προϋπολογισμού 1.135.000,00 € από τα οποία δαπανήθηκαν τα 673.000,00 €. Η συγκεκριμένη δαπάνη έχει ολοκληρωθεί στο σκέλος που αφορά τα απορριμματοφόρα και το σάρωθρο, ενώ το εναπομείναν ποσό θα χρησιμοποιηθεί στα πλαίσια του νέου σχεδιασμού της υπηρεσίας Καθαριότητας και θα αφορά στην αγορά έκτασης για την εγκατάσταση του αμαξοστασίου του Δήμου.
* Την δαπάνη για «Προμήθεια οικολογικών βυθιζόμενων συστημάτων κάθετης διαβαθμιζομένης συμπίεσης απορριμμάτων σε κάδους κοινής χρήσης» ποσού 220.000,00 €.

Η Οικονομική Επιτροπή εισηγείται στο Δημοτικό Συμβούλιο την επιβολή τελών σύμφωνα με την περ. ζ του άρθρου 72 του Ν. 3852/10

Παρακαλούμε για τη λήψη σχετικής απόφασης, προκειμένου στη συνέχεια να εγκριθεί και από το Δημοτικό Συμβουλίου.

|  |  |  |  |  |
| --- | --- | --- | --- | --- |
| ΕΙΣΗΓΗΤΗΣ | ΤΜΗΜΑΤΑΡΧΗΣ | ΔΙΕΥΘΥΝΤΗΣ | Ο ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ ΥΠΗΡΕΣΙΩΝ | Ο ΓΕΝΙΚΟΣ ΓΡΑΜΜΑΤΕΑΣ |
|  |  |  |  |  |
|  |  |  |  |  |

Ο ΔΗΜΑΡΧΟΣ